OzLabs/hebrew-wiki-articles huggingface dataset:
הארמייה ה-14 (ארצות הברית)

הארמייה ה-14 של צבא ארצות הברית הייתה ארמייה אמריקאית אשר הוקמה לקראת מבצע פורטיטיוד, ומטרתה הייתה להטעות את הגרמנים ולגרום להם לחשוב כי בעלות הברית מתכננות נחיתה בפה-דה-קאלה, ובכך להפחית את מוכנותם לקראת הפלישה לנורמנדי. כיוון שיועדה להטעיה בלבד, הארמייה הייתה למעשה בדיונית, ויחידותיה לא היו קיימות במציאות.

==היסטוריה==
כהכנה לקראת הפלישה לנורמנדי, חפצו בעלות הברית להפחית את המוכנות של כוחות הוורמאכט בגזרת נורמנדי. לשם כך ניזום מבצע הונאה בשם "מבצע פורטיטיוד", אשר נחלק לשתי גזרות, "צפון" ו"דרום". מבצע פורטיטיוד צפון, נועד לגרום לגרמנים להאמין שבעלות הברית מתכננות התקפה על נורווגיה, בעוד מבצע פורטיטיוד דרום, אשר כונה גם מבצע כספית, נועד לגרום להם להאמין שהן פותחות בהתקפה בפה-דה-קאלה. 

לצורך מבצע כספית, הוקמה בלונדון בשנת 1943 קבוצת הארמיות הראשונה בדובר בדרום מזרח אנגליה, מול פה-דה-קאלה. הקבוצה הורכבה משתי ארמיות דמה - הארמייה הרביעית (בריטניה) והארמייה ה-14, שכמפקדה מונה ג'ון לוקאס. היא כללה טנקי דמה שנעשו מעיסת נייר וגומי, מפקדות מדומות, נחתות דמה, ומטבחי שדה שפלטו עשן. בנוסף, מספר ההפצצות והסיור על קאלה היו כפולות ממספרן בשמי נורמנדי. בעלות הברית הגבירו את הרושם שהארמייה אמיתית על ידי מסרים שהועברו אל הגרמנים בידי סוכנים כפולים. אחד מאותם סוכנים תיאר את הארמייה ה-14 כארמייה המורכבת ברובה מגנגסטרים צמאי דם אשר אינם לוקחים שבויים ושוחררו מבתי הכלא רק כדי לקחת חלק בלחימה.

הארמייה המשיכה "להתקיים" גם לאחר שהפלישה החלה והגרמנים כבר הבינו את המצב לאשורו. היא "פורקה" רק לקראת סוף שנת 1944.

==סדר כוחות==
* הדיוויזיה המוטסת ה-9 (ארצות הברית) - מזויפת
* הדיוויזיה המוטסת ה-21 (ארצות הברית) - מזויפת
* הקורפוס ה-33 (ארצות הברית) - מזויף
** הדיוויזיה ה-11 (ארצות הברית) - אמיתית מבחינה היסטורית, בפועל לא קיימת
** הדיוויזיה ה-48 (ארצות הברית) - מזויפת, לאחר המלחמה הוקמה באמת
** דיוויזיית השריון ה-25 (ארצות הברית) - מזויפת
* הקורפוס ה-37 (ארצות הברית) - מזויף
** הדיוויזיה ה-17 (ארצות הברית) - אמיתית מבחינה היסטורית, בפועל לא קיימת
** הדיוויזיה ה-59 (ארצות הברית) - מזויפת

14
קטגוריה:הונאה צבאית במלחמת העולם השנייה
קבוצת הארמיות ה-11

קבוצת הארמיות ה-11 הייתה קבוצת ארמיות של צבא בריטניה אשר לחמה בזירה הדרום-מזרח אסייתית במלחמת העולם השנייה. למרות שלהלכה הייתה בריטית, הרי שהקבוצה כללה גם יחידות מצבא הודו הבריטית, ממושבותיה של בריטניה באפריקה, מהרפובליקה הסינית ומארצות הברית.

==היסטוריה==
הקבוצה הוקמה בנובמבר 1943 וכמפקדה הראשון מונה ג'ורג' גיפארד שהיה לפני כן המפקד של פיקוד אפריקה המערבית. מטה הקבוצה היה בתחילה בניו דלהי שבהודו הבריטית ובהמשך הועבר לקאנדי שבציילון. הקבוצה הורכבה מהארמייה ה-14 בפיקודו של ויליאם סלים וארמיית ציילון, וכן מכוח סיני-אמריקאי בפיקודו של ג'וזף סטילוול. הקורפוס ההודי ה-33 שהיה עוד בתהליכי אימון, הוכפף תחת פיקוד הקבוצה לצורך משימות ספציפיות. תפקידה העיקרי של הקבוצה הייתה הגנה על הודו מפני צבא האימפריה היפנית. בתחילת 1944, כוחות הקבוצה החלו לנוע לכיוון דרום-מזרח כדי לשחרר את האזורים שנכבשו על ידי היפנים, כתגובה לכך הצבא היפני החל במתקפות נגד לאורך החזית באזורי בורמה וצפון-מזרח הודו. הקבוצה נחלה ניצחון על היפנים בקרב ארקאן. 

בנובמבר 1944 פורקה הקבוצה ועל בסיסה הוקם פיקוד כוחות היבשה של בעלות הברית בדרום מזרח אסיה (ALFSEA), אשר במסגרתו לחמו הכוחות הבריטיים והאמריקאיים בזירה זו עד סיום המלחמה.

11
11
ויטולו

ויקטור מאצ'ין פרס (בספרדית: Víctor Machín Pérez, נולד ב-2 בנובמבר 1989 בלאס פאלמס שבספרד) הידוע בעיקר בכינויו ויטולו (Vitolo), הוא כדורגלן ספרדי המשחק בעמדת הקיצוני.

==קריירת מועדונים==
ויטולו התחיל את הקריירה שלו במחלקת הנוער של לאס פאלמס ובגיל 19 הצטרף לקבוצת המילואים. ב-28 באוגוסט 2010 ערך את הופעת הבכורה שלו בקבוצה הראשונה בניצחון 2–3 נגד ז'ימנסטיק טרגונה. ב-11 בספטמבר 2010 הבקיע את שער הבכורה שלו בקבוצה בניצחון 1–4 נגד אלקורקון. ב-27 בנובמבר 2010 קרע את הרצועה הצולבת וגמר את העונה. אחרי שהחלים מהפציעה חזר ויטולו להרכב של פאלמס. את עונת סיים כמלך שערי הקבוצה עם 15 שערים.

ב-28 ביוני 2013 חתם בסביליה מהליגה הראשונה. ב-18 באוגוסט 2013 ערך את הופעת הבכורה שלו בסביליה בהפסד 1–3 לאתלטיקו מדריד. ב-10 בנובמבר באותה עונה כבש את שער הבכורה שלו בניצחון 1–3 נגד אספניול. בעונתו הראשונה בסביליה שיחק 45 משחקים בכל המסגרות וכבש גם 8 שערים כאשר 4 מתוכן כבש במסגרת הליגה האירופית בה זכתה סביליה בסיום העונה, לאחר ניצחון במשחק הגמר על בנפיקה ליסבון. ב-12 במרץ 2015 הבקיע אחרי 13 שניות במשחק הניצחון 1–3 נגד ויאריאל שהוא גם השער המהיר ביותר שנכבש במסגרת אירופאית אי פעם. באותו חודש גם נבחר לכדורגלן החודש בליגה הספרדית. בתום העונה זכה פעם נוספת עם סביליה בליגה האירופית, לאחר ניצחון 2–3 על דניפרו במשחק הגמר. ויטולו בישל את שער הניצחון לקרלוס באקה כרבע שעה לסיום. עונה לאחר מכן שוב פתח בהרכב סביליה לגמר הליגה האירופית 2016, בו גברה 1–3 על ליברפול. ויטולו בישל לקוקה את השער השני של סביליה במשחק.

ב-12 ביולי 2017 חתם באתלטיקו מדריד והושאל לקבוצת נעוריו לאס פאלמס בעקבות העונש שפיפ"א השיתה על אתלטיקו האוסר עליה להחתים שחקנים עד ינואר 2018. בינואר 2018 ויטולו חתם רשמית באתלטיקו מדריד. ב-4 ביולי 2021 הושאל לחטאפה. ב-21 ביולי 2022 חזר ויטולו בהשאלה ללאס פאלמאס.

==קריירה בינלאומית==
ב-20 במרץ 2015 זומן לראשונה לסגל נבחרת ספרד לקראת המשחקים נגד ו. כעבור 11 ימים ערך את הופעת הבכורה שלו בנבחרת בהפסד 0–2 להולנד. ב-5 בספטמבר 2016 הבקיע את שער הבכורה שלו בנבחרת בניצחון 0–8 נגד במסגרת מוקדמות מונדיאל 2018.

==תארים==
; סביליה
* הליגה האירופית: 2013/2014, 2014/2015, 2015/2016

; אתלטיקו מדריד
* הליגה האירופית: 2017/2018
* הסופר קאפ האירופי: 2018
*לה ליגה: 2020/2021

==קישורים חיצוניים==

קטגוריה:כדורגלנים ספרדים
קטגוריה:קשרי כדורגל ספרדים
קטגוריה:לאס פאלמאס דה גראן קנריה: כדורגלנים
קטגוריה:כדורגלני לאס פאלמאס
קטגוריה:כדורגלני סביליה
קטגוריה:כדורגלני אתלטיקו מדריד
קטגוריה:כדורגלני חטאפה
קטגוריה:כדורגלני נבחרת ספרד
קטגוריה:ספרדים שנולדו ב-1989
הופ (ארקנסו)

הופ (באנגלית: Hope) היא עיר במדינת ארקנסו בארצות הברית. היא משמשת כמושב מחוז האמפסטד. בעיר נולדו הנשיא ה-42 של ארצות הברית ביל קלינטון, מושל ארקנסו לשעבר מייק האקבי ובתו, מושלת ארקנסו הנוכחית שרה האקבי סנדרס.

==קישורים חיצוניים==

* 
* 

קטגוריה:ארקנסו: ערים
קטגוריה:יישובים שהוקמו ב-1875
מרדכי אוירבך

250px
הרב מרדכי אוירבך (נולד בג' באדר ה'תש"ב, מרץ 1942) הוא רב קהילת "אביר יעקב", ראש ישיבת הליכות שלמה בתל אביב ונשיא המרכז הארצי לטהרת המשפחה.

== ביוגרפיה ==
נולד באדר תש"ב בשכונת שערי חסד בירושלים לרב שלמה זלמן אוירבך ולרבנית חיה רבקה. נישא לבתו של הרב אהרן למברגר (נכדת האדמו"ר מקופיטשניץ), ומאז נישואיו מתגורר בתל אביב. במשך השנים התגבשה סביבו קהילה של חוזרים בתשובה במרכז תל אביב. הרב מוסר שיעורים בימות השבוע במרכז הקהילה, ובשבתות בבית מדרשו לאחר התפילה. הרב משמש מכוון הדרך של ארגון "טהרת המשפחה" וכן של הסמינר הירושלמי לבנות "אוהל רבקה" ותלמוד התורה החסידי "חכמת שלמה" בירושלים.

אחרי פטירתו של האדמו"ר מסדיגורה "האביר יעקב" בה' בטבת תשכ"א, 24 בדצמבר 1960, ללא ילדים שהשאיר אחריו, נשאר בית מדרשו ללא רב, ולאחר חתונתו של אוירבך עם נכדת האדמו"ר מקופיטשניץ הוא מונה על ידי אדמו"רי רוז'ין לרבה של קהילת "אביר יעקב" סדיגורה תל אביב. 

== משפחתו ==
בין אחיו: הרב שמואל אוירבך (שהיה מנהיג הפלג הירושלמי בציבור הליטאי), הרב אברהם דב אוירבך והרב עזריאל אוירבך רבה של שכונת בית וגן בירושלים. גיסיו הם, הרב זלמן נחמיה גולדברג חבר בית הדין הרבני הגדול, הרב יהודה טרגר, והרב יצחק ירוחם בורודיאנסקי משגיח ישיבת קול תורה.

בנו אהרן הוא חתנו של הרב אליהו שטרנבוך ראב"ד אנטוורפן. בן נוסף, חיים לייב, הוא חתנו של האדמו"ר מסלונים. חתנו, הרב אברהם נתן בורנשטיין (בנו של הרב מנחם שלמה בורנשטיין האדמו"ר מסוכטשוב ראדומסק ורבה של שכונת יד אליהו), הוא רב בית הכנסת של חסידות ראדומסק בבני ברק ולעיתים מכונה האדמו"ר מראדומסק. חתן נוסף הוא הרב יוסף מאיר פלדמן, מרבני ישיבת "תורת חיים" של חסידות ויז'ניץ באלעד.

== מעמדותיו ==
לדעתו בעלי תשובה צריכים להמשיך לעבוד במקצוע שעבדו בו: .

דרכו היא שלא לבנות תבניות שאליהן יש "להכניס" את בעלי התשובה: 

== מתלמידיו ובני קהילתו ==
* איז'ו ליבוביץ' - שחקן, במאי ומחזאי
* אורי מלמד - מבקר מסעדות, סטנדאפיסט ומוזיקאי
* רמה בורשטין - במאית ותסריטאית וסופרת

== קישורים חיצוניים ==
* [http://www.maane.info/pages/618 קהילת "אביר יעקב" תל אביב בראשות הרב מרדכי אוירבך] באתר ארגון "מענה"
* [http://www.yeshiva.org.il/midrash/2132 מובאות מדבריו על אביו] באתר ישיבה
* [http://www.jdn.co.il/beit_hamidrash/636881 מהרס וחורבן להתחדשות וטהרה – נחנך מקווה טהרה מפואר ביישוב 'בני דקלים'], באתר JDN
* [https://www.jdn.co.il/music/2081813/ יונתן ניצן והרב מרדכי אוירבך], בשירת שומר ישראל, באתר JDN

== הערות שוליים ==

קטגוריה:תל אביב-יפו: רבנים
קטגוריה:משפחת חיים יהודה לייב אוירבך
קטגוריה:תנועת התשובה: פעילים
קטגוריה:ישראלים שנולדו ב-1942
חיים יצחק בלוך

הרב חיים יצחק בלוך (בכתיב יידי: בלאָך; כ"א בתשרי תרכ"ה – ז' באדר ב' תש"ח) היה רב ליטאי אמריקאי, שימש כרבן של פלונגיאן ובויסק בליטא ובלטביה ולאחר מכן בג'רזי סיטי בניו ג'רזי שבארצות הברית. כיהן כסגן נשיא אגודת הרבנים באמריקה ונשיא כבוד של האגודה ומראשי ועד ההצלה.

==קורות חיים==
נולד בעיר פלונגיאן בפלך קובנה שבליטא, לרב חנוך זונדל בלוך שהיה מצאצאי השל"ה. בילדותו למד אצל הסבא מקלם בישיבת קלם ששכנה בעיירה גרובין. בשנת תרמ"ג עבר ללמוד בישיבת וולוז'ין אצל הרב חיים סולובייצ'יק. הרב סולובייצ'יק והרב אליעזר גורדון סמכו אותו לרבנות. בשנת ה'תרמ״ח נשא את חנה, בתו של הרב אברהם שמיד מטלז. לאחר נישואיו התגורר בעיר הולדתו פלונגיאן ובשנת תרנ״ד ייסד בה ישיבה. לאחר מספר שנים נתמנה לרב העיר והחזיק בפקיד זה עד שנת תרס"ז. לאחר מכן מונה לרבה של הרשמי העיר בויסק כממלא מקומו של הרב אברהם יצחק הכהן קוק שעלה לארץ ישראל. בשנות מלחמת העולם הראשונה נדד לרוסיה ובשנת ה'תר״פ חזר לבויסק. בשנת תרפ"ב נסע לארצות הברית לבקר את בניו ונעתר לבקשת קהילת ״אגודת שלום״ בג'רזי סיטי שבניו ג'רזי, לכהן כרבם. תפקיד זה נשא עד לפטירתו.

שימש כנשיא כבוד של אגודת הרבנים של אמריקה וקנדה. היה גזבר של קרן עזרת תורה שהגישה סיוע כלכלי לבני ישיבות בארצות הברית ובארץ ישראל.

נפטר בז' באדר ב' תש"ח ונקבר בבית הקברות היהודי ריברסייד בניו ג'רזי .

== חיבוריו ==
* דברי חיב"ה (ראשי תיבות של שמו חיים יצחק בלוך הכהן) על חידושי הריטב״א על מסכתות מכות, מגילה ומועד קטן (יצא בניו יורק בין השנים תרצ״ה - תש״א)
* שיעורי הלכה - שיעורים שמסר בישיבתו בפלונגיאן.

==קישורים חיצוניים==
* 
* לוי אווצינסקי, [http://www.hebrewbooks.org/pdfpager.aspx?sits=1&req=44250&st=%u05D7%u05D9%u05D9%u05DD%20%u05D9%u05E6%u05D7%u05E7%20%u05D1%u05DC%u05D0%u05DA תולדות ישיבת היהודים בקורלנד], פיוטרקוב תרס"ח
* [http://kevarim.com/rabbi-chaim-yitzchok-bloch/ קברו בבית הקברות ריברסייד בניו ג'רזי]
* 

קטגוריה:רבנים ליטאים
קטגוריה:אנשי חינוך יהודים ליטאים
קטגוריה:רבנים לטבים
קטגוריה:באוסקה: רבנים
קטגוריה:פלונגיאן: רבנים
קטגוריה:מחברי ספרות תורנית
קטגוריה:בוגרי ישיבת וולוז'ין
קטגוריה:בוגרי תלמוד תורה (קלם)
קטגוריה:ניו ג'רזי: רבנים
קטגוריה:אמריקאים שנולדו ב-1865
קטגוריה:אמריקאים שנפטרו ב-1948
יוהאן גאורג השלישי, הנסיך הבוחר מסקסוניה

יוהאן גאורג השלישי, הנסיך הבוחר מסקסוניה (גרמנית: Johann Georg III, Kurfürst von Sachsen; 20 ביוני 1647 - 12 בספטמבר 1691) היה נסיך בוחר של סקסוניה בין השנים 1680–1691.

==ביוגרפיה==
יוהאן גאורג נולד ב-20 ביוני 1647 בדרזדן, ליוהאן גאורג השני, הנסיך הבוחר מסקסוניה לבית וטין ולמגדלנה זיבילה מברנדנבורג-ביירוית, בתם של כריסטיאן, מרקיז ברנדנבורג-ביירוית ומריה מפרוסיה, מרקיזת ברנדנבורג-ביירוית. יוהאן גאורג קיבל חינוך מעולה, שכלל תאולוגיה לותרנית, שפות, אמנות, ודרכי הלחימה.

בשנת 1680 מת אביו יוהאן גאורג השני, הנסיך הבוחר מסקסוניה, ויוהאן גאורג עלה במקומו לשלטון. עם עלותו לשלטון קיצץ יוהאן גאורג את גודל החצר, והקים צבא קבע של 12,000 חיילים, על פי המודל של צבא ברנדנבורג. במדיניות החוץ היה יוהאן גאורג פחות הפכפך מאביו, הוא ניתק את קשריו עם ממלכת צרפת, וניסה להקים קואליציה של הנסיכים הגרמניים נגדה. בשנת 1683 לחם יוהאן גאורג עם צבאו לצד לאופולד הראשון, קיסר האימפריה הרומית הקדושה בקרב וינה, וסייע בהסרת המצור על העיר. בשנת 1686 לחם שוב יוהאן גאורג לצד הקיסר, והשתתף במלחמה הטורקית הגדולה.

יוהאן גאורג לא הצטרף בשנת 1686 לברית הגדולה, אך בשנת 1688 נסע באופן אישי להאג, על מנת להיפגש עם וילם השלישי, נסיך אורנז', פרידריך וילהלם, הנסיך הבוחר מברנדנבורג וגאורג וילהלם, דוכס בראונשווייג-לינבורג, על מנת לתכנן מהלכים שונים נגד לואי הארבעה עשר, מלך צרפת. עם פרוץ מלחמת תשע השנים הצטרף יוהאן גאורג עם צבאו למלחמה נגד צרפת, ואף השתתף במצור על מיינץ.

בשנת 1690 מונה יוהאן גאורג למפקד צבא האימפריה הרומית הקדושה, אך לא הצליח בתפקידו עקב סכסוכים עם גנרל-פלדמרשל הנס אדם פון שנינג.

ב-12 בספטמבר 1691 מת יוהאן גאורג בטיבינגן כתוצאה מכולרה, ובנו יוהאן גאורג הרביעי, הנסיך הבוחר מסקסוניה עלה לשלטון במקומו.

==משפחתו==
בשנת 1666 התחתן יוהאן גאורג עם אנה סופיה מדנמרק, בתם של פרדריק השלישי, מלך דנמרק וסופיה אמליה מבראונשווייג-לינבורג, ממנה נולדו לו שני ילדים:
* יוהאן גאורג הרביעי, הנסיך הבוחר מסקסוניה (1668–1694)
* אוגוסט השני, מלך פולין (1670–1733)

== אילן יוחסין ==

==קישורים חיצוניים==

* [https://portal.dnb.de/opac.htm?method=simpleSearch&query=102117470 יוהאן גאורג השלישי, הנסיך הבוחר מסקסוניה] 
* 
* 

{| class="wikitable" style="margin:auto;text-align:center;"
|-
| colspan="3" align="center"| יוהאן גאורג השלישי, הנסיך הבוחר מסקסוניה בית וטין נולד:20 ביוני 1647 מת:12 בספטמבר 1691
|-
| rowspan="1" align="center"| יוהאן גאורג השני
| rowspan="1" align="center"| נסיכות הבוחר מסקסוניה 1680–1691
| rowspan="1" align="center"| יוהאן גאורג הרביעי
|}

קטגוריה:סקסוניה: היסטוריה
קטגוריה:בית וטין
קטגוריה:גנרל-פלדמרשלים בצבא האימפריה הרומית הקדושה
קטגוריה:אבירי מסדר הפיל
קטגוריה:ילידי 1647
קטגוריה:נפטרים ב-1691
איימי מרקהאם

איימי מרקהאם היא דוגמנית אמריקאית ואושיה טלוויזיונית. היא מתגוררת בלוס אנג'לס, קליפורניה.

== נערותה ==
מרקהאם היא ביתו של איש צבא אמריקאי ואמא קוריאנית. היא נולד בסיאול, קוריאה הדרומית. את ילדותה בילתה ב-Babenhausen, גרמניה. את רוב זמנה בילתה בקילין, טקסס, אשר היא רואה בה את עיר מולדתה.

== קריירת הדוגמנות ==
מרקהם החל לדגמן לראשונה בשנת 2010, בזירת ייבוא הרכבים היפניים. היא דגמנה עבור מספר חברות, מגזינים, באירועים, כמו גם בתחרות דריפטים מקומית, ב"מגזין אוטו וקול" ועוד. מגזין המיינסטרים הראשון שלה היה Rukus בארצות הברית. בעקבות הפרסום שלה, היא הופיעה במספר פרסומים בינלאומיים, כולל "ווג", "מקסים", FHM, GQ, "אסקווייר" וג'נטלמן. ב-2013, היא הייתה דוגמנית FHM המבוקשת ביותר.

== קריירת שידור ==
ב-2011, מרקהאם הפכה למנחה ב-Bite Me TV. היא המשיכה בסדרה בנות הפרומו בטלמונדו. היא גם הופיעה בטלוויזיה בAnything That Rolls, סדרה בנושא מכוניות בערוץ 39 ביוסטון, טקסס.

==קישורים חיצוניים==

* בארכיון האינטרנט
* [http://www.mako.co.il/men-sex/pic/Article-7de095640a5dd31006.htm כתבה אודות הדוגמנית] במאקו

==הערות שוליים==

קטגוריה:דוגמניות אמריקאיות
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
זכאי (סדרת טלוויזיה)

זכאי (בנורווגית: Frikjent) היא סדרת דרמה נורווגית שמשודרת בערוץ TV2 בנורווגיה. הפרק הראשון של הסדרה שודר במרץ 2015, והסדרה כוללת 10 פרקים בעונה הראשונה ו-8 פרקים בעונה השנייה. בסדרה משחקים ניקולאי קליב ברוץ', לנדה אנדרה ואינגר הלגה גימל.

הסדרה הייתה מועמדת לארבעה פרסים ב-Gullruten 2015: סדרת הטלוויזיה הטובה ביותר, השחקן הטוב ביותר (ניקולאי קליב ברוץ'), הפסקול הטוב ביותר (פיטר קלאוזן, ארלינג יד), הבמאי הטוב ביותר - דרמה (גאיר הנינג הופלנד).

העונה הראשונה של הסדרה שודרה בישראל במסגרת HOT VOD.

==עלילה==
במרכז העלילה נמצא אקסל בורגן, שטיפס במעלה הסולם העסקי של אסיה והפך לבכיר בתאגיד ענק, 20 שנים לאחר שזוכה מאשמה ברצח אהובתו מהתיכון. אך כשעיירת מולדתו נקלעת למשבר כלכלי, אקסל מוצא את עצמו חוזר למקום ילדותו, כדי להציל את החברה המרכזית בעיירה מפשיטת רגל. המשקעים לא נשכחו, פצעים נפתחים מחדש כשהעבר והווה נפגשים, במה שנהפך לקרב האשמות, נקמות, וגם תקווה לפיוס עבור אקסל, האיש שבסופו של דבר זוכה, אחרי שעוד לפני כן – הורשע ברצח חברתו, ושרבים מתושבי העיירה לא מאפשרים לו לשכוח ולא מקבלים את חפותו.

==דמויות==
{| class="wikitable"
|-
! שחקן !! דמות !! תפקיד
|-
| ניקולאי קליב ברוץ' || אקסל נילסן בורגן || הורשע ברצח חברתו ואחרי שישב כמה שנים בכלא זוכה מאשמה, ונהיה איש עסקים.
|-
| אן מאריט ג'ייקובסן
| מאי-בריט נילסן
| אמו של אקסל, הסובלת מחרדות.
|-
| טוביאס סנטלמן
| אריק נילסן
| אחיו של אקסל, אחד מהחשודים ברצח חברתו של אקסל.
|-
| סינובה מקודי לונד
| טוניה סאנדביק
| חברתו של אקסל (לא זאת שנרצחה), שאחרי שחזר לעיירת הולדתו התחילה לפתח אתו יחסים.
|-
| מטיאס רומנו
| טים בורגן
| הבן של אקסל ואנג'לין.
|-
| איליין טאן
| אנג'לין בורגן
| אשתו של אקסל.
|-
| לנדה אנדרה || אווה האנסטין || אשתו של ויליאם ואמה של חברתו של אקסל שנרצחה.
|-
| אינגר הלגה גימלה || ויליאם האנסטין || בעלה של אווה ואביו של לארס.
|-
| הנריק רפאלסן
| לארס האנסטין
| הבן של אווה וויליאם האנסטין.
|-
| אלן דורית פיטרסן
| אינגר מואן האנסטין
| אשתו של לארס.
|-
| סוזן בושר
| הלן האנסטין
| הבת של לארס.
|-
| פרידטג'וב סאים
| סווין אריקסן
| נציג חברת "סולארטכניק".
|-
|}

== קישורים חיצוניים ==

* 
* 

קטגוריה:HOT: תוכניות וסדרות רכש
קטגוריה:סדרות טלוויזיה נורווגיות
קטגוריה:תוכניות טלוויזיה שעלו לשידור בשנות ה-2010
סמל סנקט פטרבורג

סמל סנקט פטרבורג הוא סמל העיר סנקט פטרבורג מאז אפריל 2003, במלאת 300 שנה לייסוד העיר.

הסמל ההיסטורי של העיר סנקט פטרבורג אומץ לראשונה ב-1730, והחל מ-1780 הוענק לסמל מעמד שווה לזה של סמל המדינה, בשל היות העיר לבירת הקיסרות. ב-1991, עם השבת השם ההיסטורי לעיר, נעשה שימוש במגן האדום וב-2003 נוסף הכתר, הסרט הכחול ומטות הזהב.

בתקופת ברית המועצות, לא נעשה שימוש בסמל העיר ולמעשה לא היה סמל לעיר לנינגרד מאחר שהוא הציג סממנים צאריים, שהיו מנוגדים לרעיון הסובייטי. כמו כן, הערים הסובייטיות לא נהגו להציג סמל רשמי. כסמל העיר לנינגרד, כשנדרש, השתמשו בצורת האונייה שבצריח האדמירלות.

ב-1989 שלטונות העיר לנינגרד הכריזו על פתיחת תחרות לעיצוב סמל העיר. התחרות שאמורה הייתה לעצב מחדש את סמל העיר לא הגיעה להכרעה ממשית מאחר שהמחאה הציבורית דרשה להחזיר ולשקם את הסמל ההיסטורי האבוד ולבסוף, בספטמבר 1991 הושב הסמל ההיסטורי של העיר.

==פרטים==
סמל העיר מורכב ממגן ושני עוגנים - האחד עוגן ימי (משמאל) והשני עוגן של ספינת נהר, המוצלבים מעל מטה זהוב ובראשו עיט דו-ראשי. שני העוגנים מסמלים שאיפה של מייסדי העיר לפרוץ מערבה, אל צפון מערב אירופה, מרכז העניינים המתפתח.

==קישורים חיצוניים==
 

קטגוריה:רוסיה: סמלים
קטגוריה:סנקט פטרבורג
אתאנו לחלות פניך

אָתָאנוּ לְחַלּוֹת פָּנֶיךָ הוא פיוט שנאמר בקהילות ספרדיות רבות כחלק מאמירת הסליחות, בדרך כלל, בנעימת תחנון ושברון לב. הפיוט נכלל גם בתפילות ראש השנה ויום הכיפורים. בתפילת יום הכיפורים ממוקם הפיוט לפני התפילה המרכזית ביותר של היום, חזרת העמידה של תפילת מוסף. בסליחות בא הפיוט מעט לפני סוף הסליחות. 

לא ידוע מיהו מחבר הפיוט.

הפיוט הוא פיוט מענה, כשהמשפט האחרון בכל בית הוא המענה של כלל הציבור לחזן, השר את שלושת המשפטים הראשונים. הפיוט מבקש כפרה, סליחה וישועה מהאל. לפני הפיוט נוהגים לבצע פיוט "ה' שמעתי שמעך".

השיר בוצע על ידי מבצעים שונים, וביניהם שלמה ארצי, אלי לוזון ואחרים.

==מבנה הפיוט==

בכל משפט יש תקבולת משלימה.

בפיוט יש חריזה בסופי הבתים, המקשטת אותו: פניך-מלפניך-ממעונך, תבישנו-תשיבנו, כפרה-בצרה-נקרא, תחיינו-תחוננו, סלח לנו-שלח לנו, וכדומה.

==שירת הפיוט==
הרב שמעון ביטון מספר כי את הפיוט נהוג לשיר כפיוט מענה, כאשר החזן שר את שלושת המשפטים הראשונים בכל בית והקהל עונה במשפט האחרון:

==קישורים חיצוניים==

* 
* הרב שמעון ביטון, [https://www.nli.org.il/he/discover/music/jewish-music/piyut/articles/personal-insight/cycle-of-year/amida-pshuta-lifney-yoshev-meromim עמידה פשוטה לפני יושב מרומים], באתר הפיוט והתפילה
* [https://web.archive.org/web/20160918234055/http://www.hibba.org/node/327 אודות השיר], באתר חיבה
* אפרת גואטה, [http://www.hidabroot.org/article/156540 אָתָאנוּ לְחַלּוֹת פָּנֶיךָ: איך לשלוח מכתב ריק לאלוקים], באתר "הידברות"
* הרצל חקק, [http://www.e-mago.co.il/Editor/judaism-1861.htm ראש השנה: סליחות בחצרות ירושלים], באתר אימגו וגם: הרצל חקק ובלפור חקק, [http://www.hakak-twins.com/article.asp?aid=4 חוזרים לסליחות, חוזרים לילדות], באתרם
* חנוך אבנארי, [https://jewish-music.huji.ac.il/sites/default/files/07%20E%20%20%20Persistence%20and%20Transformation%20of%20a%20Sefardi%20Penitential%20Hymn%20under%20Environmental%20Conditions%20-%20Hanoch%20Avenary%20p181-237-3%201-34%20complete%20and%20title%20page.pdf התמדה וטרנספורמציה של נעימת סליחה ספרדית בתנאי סביבה משתנים] (באנגלית)

==הערות שוליים==

קטגוריה:סליחות
קטגוריה:פיוטי ראש השנה
קטגוריה:פיוטי יום הכיפורים
קטגוריה:יצירות שמחברן אינו ידוע
אינטרמצו (סרט, 1939)

אינטרמצו (באנגלית: Intermezzo: A Love Story) הוא סרט רומנטי אמריקאי משנת 1939. הסרט הוא רימייק של הסרט השוודי "אינטרמצו" משנת 1936 עם אינגריד ברגמן בתפקיד הראשי.

המפיק דייוויד או. סלזניק ראה את הסרט השוודי והתרשם ממשחקה של ברגמן שעד אז הייתה שחקנית לא ידועה. הוא הביא אותה להוליווד ונתן לה את התפקיד הראשי למולו של לסלי הווארד שהיה אז שחקן מפורסם לאחר משחקו בחלף עם הרוח. זה היה סרטה הראשון בהוליווד והופעתה בו הקפיצה את הקריירה שלה.

הסרט מתאר קשר רומנטי בין כנר מפורסם ובעל משפחה עם פסנתרנית צעירה ויפה. בנסיבות הזמן נקטע קשר זה המהווה רק אינטרמצו (הפסקת ביניים) בחייהם.

==תקציר העלילה==
הולגר ברנדט (לסלי הווארד) הוא כנר וירטואוז מפורסם. לאחר מסע קונצרטים מוצלח בניו יורק הוא חוזר לאשתו, בתו ובנו בסטוקהולם ופוגש בביתו את אניטה הופמן (אינגריד ברגמן), מורתה לפסנתר של בתו.

אניטה מתחילה לנגן בהתלהבות את הקונצרט לפסנתר של אדוארד גריג. הולגר מתבונן בה ומצטרף אליה בנגינה בכינור. הוא מציע לה להיות מלווה שלו בפסנתר בקונצרטים שלו והיא מסכימה.

קשר רומנטי מתפתח בניהם. אניטה מעריצה את הולגר ככנר מפורסם וכגבר עם השפעה חזקה. הוא מתאהב בה כי היא צעירה, יפה ומוכשרת ומציתה בו את טעם החיים שנשחקו בנישואיו המשעממים.

לאחר שאינו יכול לשמור את סודו, הוא מספר לאשתו כי התאהב באניטה ועוזב את הבית. הם פותחים במסע הופעות מוצלח ובסופו הם מגיעים לנופש בעיירה קטנה על חוף הים בדרום צרפת ונהנים שם כמו זוג בירח דבש.

הולגר מתגעגע למשפחתו ואניטה מבחינה בכך שהולגר מתקשר שם עם ילדה קטנה שמזכירה לו את בתו. היא מקבלת מכתב המאשר כי קבלה מלגה ללימודי פסנתר בפריז. היא מראה את המכתב להולגר ושורפת אותו לעיניו כי לדבריה הוא חשוב לה יותר.

לאחר שהמורה שלה לפסנתר, תומאס סטנבורג (ג'ון האלידיי), מגיע למקום ומשכנע את אניטה כי אל לה לוותר על הקריירה שלה, היא משתכנעת ועוזבת את הולגר.

הולגר מחליט לחזור לסטוקהולם לפגוש את בתו. כשהוא מגיע לבית הספר שלה, היא מבחינה בו, רצה אליו ונפגעת קלות ממכונית.

הולגר מביא אותה לביתו ומחכה כל הלילה לראות מה שלומה. בינתיים הוא מבקש סליחה מבנו ומתפייס איתו.

בבוקר מודיעה לו אשתו שהבת יצאה מכלל סכנה. הולגר מתכונן לעזוב את הבית אך אשתו סולחת לו והוא חוזר אליה.

==קישורים חיצוניים==

* [https://www.youtube.com/watch?v=qdVu8HVIANI קדימון לסרט אינטרמצו (1939)], באתר יוטיוב
* [https://www.youtube.com/watch?v=lp1d45vRY8A&list=PLBU2MuM-HlVfmIUBz8qtFsdMik0r4qs-y נעימת אינטרמצו על רקע קטעים מהסרט], באתר יוטיוב
* [https://www.youtube.com/watch?v=fTbzXkvuQU8 נעימת אינטרמצו בביצוע תזמורתו של פרסי פיית'], באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1939
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי יונייטד ארטיסטס
קטגוריה:סרטים רומנטיים
קטגוריה:סרטי אינגריד ברגמן
אליס סמעאן

אליס סמעאן
אליס סמעאן (באנגלית: Alees Samaan; בערבית: أليس سمعان) היא פוליטיקאית בחריינית ממוצא סורי-נוצרי, האישה הראשונה שכיהנה כשגרירת בחריין לבריטניה.

==ביוגרפיה==
סמעאן היא בוגרת המכללה האנגלית להכשרת מורים בביירות, היא למדה הפקת רדיו מטעם ה-BBC וניהלה מספר תחנות רדיו פרטיות בלבנון. 

לאחר שובה לבחריין למדה בבית הספר המקצועי-אמריקאי בבחריין, שם הוסמכה לתפקידי מינהל הרפואי. כשסיימה לימודיה החלה לעבוד כאחראית על תוכניות בריאות האם והילד בבחריין מטעם ארגון יוניס"ף של האו"ם, ולאחר מכן כיהנה באותו תפקיד בעומאן. כשסיימה את תפקידה בעומאן שבה סמעאן לבחריין וכהנה כראש מחלקת ההדרכה במשרד הבריאות בבחריין.

בספטמבר 2000 מונתה לחברת מועצת השורא באופן זמני וכהנה בתפקיד עד שנת 2002 אז התקיימו הבחירות הדמוקרטיות הראשונות בבחריין. סמעאן השתתפה בבחירות שנערכו לשני בתי הפרלמנט הבחרייני בשנת 2002 והייתה האישה הראשונה שנבחרה באופן דמוקרטי לכהן בתפקיד רשמי בפרלמנט. באותה שנה חזרה גם באופן רשמי לכהן כחברה במועצת השורא, בה כיהנה במגוון תפקידים עד שנת 2010. בשנת 2004 מונתה לכהן כשרת הבריאות של בחריין ובתקופת כהונתה חל שיפור ניכר בשירותי הבריאות בבחריין והיא הובילה רפורמות מהותיות במערכת הבריאות במדינה, פעולותיה במערכת הבריאות היו אחת הסיבות שבגינן הוענק לה פרס Grassroot Diplomat Award בשנת 2015.

בשנת 2005 נבחרה להיות האישה הראשונה שכיהנה בתפקיד יושבת ראש הבית העליון של הפרלמנט הבחרייני והייתה אחת מששת הנשים שישבו במועצה המייעצת לפרלמנט מאז היווסדה. סמעאן הייתה הפוליטיקאית הראשונה בעולם הערבי שכיהנה בתפקידים בכירים כל כך, בחירתה של סמעאן לתפקיד יושבת ראש הפרלמנט שיקפה מגמה הדרגתית לקראת מעבר לדמוקרטיה אותו עוברת בחריין.

בשנת 2010 החלה לכהן סמעאן כשגרירת בחריין בבריטניה וכהנה בתפקיד זה עד לשנת 2015 אשר בגינו קיבלה הערכה רבה ואף פרסים מהממשלה הבריטית.

בחודש מרץ 2015 הוענק לסמעאן פרס Grassroot Diplomat Award אשר מוענק על ידי ארגון Grassroot Diplomat הבריטי. הפרס מוענק לדיפלומטים ופוליטיקאים מצטיינים המייצגים את האינטרס של העם הבריטי ברמה הגבוהה ביותר, והוא מוענק על מדיניות, השפעה, תמיכה ציבורית במטרות חברתיות וסיוע עסקי ויצירת מקומות עבודה. פרס זה מוענק בכל שנה לשלושה פוליטיקאים ושלושה דיפלומטים. סמעאן זכתה בפרס על כהונתה כדיפלומטית, לאחר שהציבה כמטרה לשפר את איכות הבריאות של תושבי בחריין, על פועלה להכשרת אנשים לעסוק במקצועות הרפואה ועל פיתוח הקשרים הכלכליים של בחריין ובריטניה. כמו כן, באותה שנה קיבלה סמעאן ממלך שוודיה מינוי של קונסול כבוד של שוודיה בבריטניה.

==הערות שוליים==

קטגוריה:ילידות 2000
קטגוריה:פוליטיקאיות בחרייניות
קטגוריה:שגרירים בממלכה המאוחדת
כריסטיאן השני, הנסיך הבוחר מסקסוניה

כריסטיאן השני, הנסיך הבוחר מסקסוניה (גרמנית: Christian II, Kurfürst von Sachsen; 23 בספטמבר 1583 - 23 ביוני 1611) היה נסיך בוחר של סקסוניה בין השנים 1591–1611.

==ביוגרפיה==
כריסטיאן נולד ב-23 בספטמבר 1583 בדרזדן, לכריסטיאן הראשון, הנסיך הבוחר מסקסוניה לבית וטין ולסופיה מברנדנבורג. בשנת 1591 מת אביו כריסטיאן הראשון, הנסיך הבוחר מסקסוניה, וכריסטיאן עלה במקומו לשלטון. בשל גילו הצעיר, כיהן קרוב משפחתו פרידריך וילהלם הראשון, דוכס סקסוניה-ויימאר כעוצר הנסיכות עד לשנת 1601. כריסטיאן סירב להצטרף לחבר האיחוד האוונגלי, מה שהעמיק את הפילוג בקרב הנסיכים הפרוטסטנטים בגרמניה.

בשנת 1602 התחתן כריסטאן עם הדוויג מדנמרק, בתם של פרדריק השני, מלך דנמרק וסופיה ממקלנבורג-גיסטרוב, אך לא היו לו ילדים ממנה.

ב-23 ביוני 1611 מת כריסטיאן, ואחיו יוהאן גאורג הראשון, הנסיך הבוחר מסקסוניה עלה לשלטון במקומו.

== אילן יוחסין ==

==קישורים חיצוניים==

* [http://gso.gbv.de/DB=1.28/REL?PPN=004093488&RELTYPE=TT כריסטיאן השני, הנסיך הבוחר מסקסוניה] 
* 

{| class="wikitable" style="margin:auto;text-align:center;"
|-
| colspan="3" align="center"| כריסטיאן השני, הנסיך הבוחר מסקסוניה בית וטין נולד:23 בספטמבר 1583 מת:23 ביוני 1611
|-
| rowspan="1" align="center"| כריסטיאן הראשון
| rowspan="1" align="center"| נסיכות הבוחר מסקסוניה 1591–1611
| rowspan="1" align="center"| יוהאן גאורג הראשון
|}

קטגוריה:ערכים שבהם תבנית בריטניקה אינה מתאימה
קטגוריה:סקסוניה: היסטוריה
קטגוריה:בית וטין
קטגוריה:ילידי 1583
קטגוריה:נפטרים ב-1611
למת הנחש

למת הנחש הוא משפט באלגברה הומולוגית העוסק בזוג סדרות קצרות מדויקות עם העתקות ביניהן, שיוצרות דיאגרמה מתחלפת. המשפט קושר בין הגרעינים והקו-גרעינים של ההעתקות הנתונות, באופן המאפשר לקבל סדרה מדויקת חדשה.

ללמת הנחש תפקיד מרכזי בהוכחת הדיוק של סדרת מאייר-ויאטוריס המקשרת בין ההומולוגיה של מרחב טופולוגי לבין ההומולוגיה של כיסוי פתוח שלו.

==נוסח פורמלי==

יהיו <math>A,B,C,A',B',C'</math> חבורות אבליות או מודולים מעל חוג או באופן כללי יותר אובייקטים של קטגוריה אבלית נתונה, ונניח כי הדיאגרמה הבאה מתחלפת,
:קובץ:Snake lemma origin.svg
כאשר <math>f,g,f',g',a,b,c</math> הומומורפיזמים, וכן השורה העליונה והשורה התחתונה מהוות סדרות קצרות מדויקות.

אזי קיים הומומורפיזם טבעי <math>d</math> כך שמתקבלת סדרה מדויקת מהצורה, <math>\ker a \to \ker b \to \ker c ~\overset{d}{\longrightarrow}~ ~\text{coker}~ a \to \text{coker}~ b \to \text{coker}~ c</math>

בנוסף, אם <math>f</math> הוא מונומורפיזם, אז גם החץ <math>\ker a \to \ker b</math> הוא מונומורפיזם. כמו כן, אם <math>g'</math> הוא אפימורפיזם אז גם החץ <math>\text{coker}~ b \to \text{coker}~ c</math> הוא אפימורפיזם.

הסיבה לשם למת הנחש, הוא האופן בו נבנית הסדרה המדויקת מתוך הדיאגרמה:
:קובץ:Snake lemma complete.svg

==בניית ההעתקות של הסדרה המדויקת==

ההעתקות בין הגרעינים והקו-גרעינים מושרות באופן טבעי. לכן גם הדיוק של חלקה הראשון של הסדרה והדיוק של חלקה השני מתקבלים מההנחה כי הסדרות המקוריות מדויקות. האתגר המרכזי הוא בניית ההעתקה <math>d</math>.

נתאר את בניית ההעתקה <math>d</math> עבור המקרה של חבורות אבליות או מודולים מעל חוג:
יהי <math>x \in \ker c</math>.

נתבונן בשיכון הטבעי <math>x \hookrightarrow C</math>, ונשתמש בכך ש-<math>g</math> העתקה על. אז יש <math>y \in B</math> שעבורו <math>g(y) = x</math>.

מהתחלפות הדיאגרמה נובע כי <math>g'(b(y)) = c(g(y)) = c(x) = 0</math>, כאשר השוויון האחרון הוא כי <math>x \in \ker c</math>.

מהיות השורה התחתונה מדויקת, נובע שקיים <math>z \in A'</math> המקיים <math>f'(z) = b(y)</math>, והוא יחיד מההנחה כי <math>f'</math> חח"ע.

נגדיר אם כך <math>d (x) := z + \text{im}~ a \in \text{coker}~ a</math>.

ניתן להראות כי <math>d</math> אכן מוגדרת היטב, כי היא הומומורפיזם וכי אכן מתקבלת סדרה מדויקת.

==טבעיות==

כפי שהוזכר לעיל, ההעתקה <math>d</math> היא טבעית. כלומר, נתבונן במצב של דיאגרמה המתארת סיטואציה כפולה מזו שבלמת הנחש,
:commutative diagram with exact rows
כאשר בנוסף להתחלפות של הדיאגרמה בעלת האינדקס 1 והדיאגרמה בעלת האינדקס 2, יש גם התחלפות של כל הדיאגרמה התלת-ממדית.

אז ניתן לקבל זוג סדרות ארוכות מדויקות על ידי הפעלת למת הנחש פעמיים, ומתקבלות העתקות בין הסדרות הארוכות המדויקות הללו בצורה הבאה,
:commutative diagram with exact rows
כאשר זו דיאגרמה מתחלפת.

==קישורים חיצוניים==

* 

קטגוריה:אלגברה הומולוגית
קטגוריה:משפטים באלגברה
נחש
כריסטיאן הראשון, הנסיך הבוחר מסקסוניה

כריסטיאן הראשון, הנסיך הבוחר מסקסוניה (גרמנית: Christian I, Kurfürst von Sachsen; 29 באוקטובר 1560 - 25 בספטמבר 1591) היה נסיך בוחר של סקסוניה בין השנים 1586–1591.

==ביוגרפיה==
כריסטיאן נולד ב-29 באוקטובר 1560 בדרזדן, לאוגוסט הראשון, הנסיך הבוחר מסקסוניה לבית וטין ולאנה מדנמרק, נסיכת הבוחר מסקסוניה. בשנת 1565 מת אחיו אלכסנדר, וכריסטיאן מונה ליורש העצר. בשנת 1586 מת אביו אוגוסט הראשון, הנסיך הבוחר מסקסוניה, וכריסטיאן עלה במקומו לשלטון. כריסטיאן מינה את ניקולאוס קרל לקנצלר הנסיכות, וביצע את מדידת הקרקע הראשונה בסקסוניה.

ב-25 בספטמבר 1591 מת כריסטיאן, ובנו כריסטיאן השני, הנסיך הבוחר מסקסוניה עלה לשלטון במקומו.

==משפחתו==
בשנת 1582 התחתן כריסטיאן עם סופיה מברנדנבורג, בתם של יוהאן גאורג, הנסיך הבוחר מברנדנבורג וסבינה מברנדנבורג-אנסבך, ממה נולדו לו 7 ילדים:
* כריסטיאן השני, הנסיך הבוחר מסקסוניה (1583–1611)
* יוהאן גאורג הראשון, הנסיך הבוחר מסקסוניה (1585–1656)
* אנה סבינה (1586)
* סופיה מסקסוניה, דוכסית פומרניה (1587–1635)
* אליזבת (1588–1589)
*אוגוסט מסקסוניה (1589–1615)
* דורותיאה, אם המנזר של קוודלינבורג (1591–1617)

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| כריסטיאן השני, הנסיך הבוחר מסקסוניה בית וטין נולד:23 בספטמבר 1583 מת:23 ביוני 1611
|-
| rowspan="1" align="center"| כריסטיאן הראשון
| rowspan="1" align="center"| נסיכות הבוחר מסקסוניה 1591–1611
| rowspan="1" align="center"| יוהאן גאורג הראשון
|}

קטגוריה:סקסוניה: היסטוריה
קטגוריה:בית וטין
קטגוריה:ילידי 1560
קטגוריה:נפטרים ב-1591
עונת 2008/2009 ביורוליג

עונת 2008/2009 ביורוליג הייתה העונה ה-52 של תחרות אירופית לקבוצות כדורסל והתשיעית שאורגנה על ידי Euroleague Basketball Company.

המשחק הראשון התקיים ב-23 באוקטובר 2008 ותחרות הסתיימה ב-3 במאי 2009. בתחרות השתתפו 24 קבוצות. 

העונה הסתיימה בניצחון של פנאתינייקוס, זה היה הניצחון הרביעי בתולדות המועדון.

חואן קרלוס נבארו (ספרד) מברצלונה נבחר לכדורסלן המצטיין של העונה.

ואסיליס ספאנוליס (ארצות הברית) מפנאתינייקוס נבחר לכדורסלן המצטיין של פיינל פור.

==מתכונת התחרות==
24 קבוצות החלו בעונה הסדירה כאשר המשחקים נערכו ב-4 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-3 ניצחונות. פיינל פור נערך במרצדס-בנץ ארנה, ברלין.

==שלבי הגמר==
===בית ה'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || אולימפיאקוס
| 6 || 5 || 1 || 496 || 446 || 50
|- bgcolor=#ccffcc
| 2. || טאו קרמיקה
| 6 || 4 || 2 || 556 || 474 || 82
|- bgcolor=#ffcccc
| 3. || ארמי ג'ינס מילאנו
| 6 || 2 || 4 || 455 || 529 || 74-
|- bgcolor=#ffcccc
| 4. || אסקו פרוקום סופוט
| 6 || 1 || 5 || 444 || 502 || 58-
|}
===בית ו'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || ברצלונה
| 6 || 5 || 1 || 508 || 429 || 79
|- bgcolor=#ccffcc
| 2. || ריאל מדריד
| 6 || 5 || 1 || 505 || 487 || 18
|- bgcolor=#ffcccc
| 3. || מכבי תל אביב
| 6 || 2 || 4 || 459 || 481 || 22-
|- bgcolor=#ffcccc
| 4. || אלבה ברלין
| 6 || 0 || 6 || 427 || 502 || 75-
|}
===בית ז'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || פנאתינייקוס
| 6 || 5 || 1 || 503 || 428 || 72
|- bgcolor=#ccffcc
| 2. || פרטיזן
| 6 || 4 || 2 || 420 || 434 || 14-
|- bgcolor=#ffcccc
| 3. || אוניקאחה מאלגה
| 6 || 2 || 4 || 484 || 461 || 23
|- bgcolor=#ffcccc
| 4. || לוטומטיקה רומא
| 6 || 1 || 5 || 441 || 525 || 84-
|}
===בית ח'===
{| class=wikitable style="text-align:right"
!width=15|
!width=150|קבוצה
!width=20|משחקים
!width=20|ניצחונות
!width=20|הפסדים
!width=20|סלי זכות
!width=20|סלי חובה
!width=20|הפרש
|- bgcolor=#ccffcc
| 1. || צסק"א מוסקבה
| 6 || 5 || 1 || 454 || 377 || +77
|- bgcolor=#ccffcc
| 2. || מונטפסקי סיינה
| 6 || 4 || 2 || 472 || 456 || +16
|- bgcolor=#ffcccc
| 3. || ציבונה זאגרב
| 6 || 2 || 4 || 423 || 456 || -33
|- bgcolor=#ffcccc
| 4. || פנרבחצ'ה אולקר
| 6 || 1 || 5 || 384 || 444 || -60
|}
===השלבים המתקדמים===

===משחק הגמר===

===ישראל בתחרות===
מכבי תל אביב השתתפה במשחקי ה-16, סיימה את הבית במקום השלישי ולא קודמה לרבע הגמר לראשונה מאז 1999.

==קישורים חיצוניים==
* [http://www.euroleague.net/main/results?seasoncode=E2008 פירוט התוצאות באתר הליגה]
* [http://linguasport.com/baloncesto/internacional/clubes/EL/EL_09.htm תיאור מפורט של העונה]
* 

קטגוריה:תחרויות כדורסל ב-2008
קטגוריה:תחרויות כדורסל ב-2009
קטגוריה:עונות בגביע אירופה לאלופות בכדורסל
מוריץ, הנסיך הבוחר מסקסוניה

מוריץ, הנסיך הבוחר מסקסוניה (בגרמנית: Moritz, Kurfürst von Sachsen; 21 במרץ 1521 – 9 ביולי 1553) היה נסיך בוחר של סקסוניה מבית וטין.

== ביוגרפיה ==
מוריץ נולד בפרייברג ב-21 במרץ 1521, להיינריך הרביעי, דוכס סקסוניה וקתרינה ממקלנבורג. בשל כך הוא השתייך לענף האלברטיני של משפחת וטין. בעת לידתו היו הוריו קתולים, ומוריץ אף נשלח בצעירותו לברנדנבורג ומיינץ על מנת ללמוד לימודי דת. בשנת 1536 הפך אביו לפרוטסטנטי, ולאחר מות דודו גאורג, דוכס סקסוניה, עברה כל הדוכסות לדת הלותרנית. באותה שנה עבר מוריץ להתגורר בטורגאו אצל דודו יוהאן פרידריך הראשון, הנסיך הבוחר מסקסוניה, אך עקב זלזולו של הלה במשפחתו הסתכסך עמו מוריץ, ושנא אותו שנאה עזה.

בשנת 1541 מת אביו היינריך הרביעי, דוכס סקסוניה, ולפני מותו ציווה כי אדמותיו תתחלקנה שווה בשווה בין שני בניו; אולם, בשל העובדה שצוואתו נגדה את החוק האלברטיני, היא לא נתמלאה, והדוכסות עברה כמעט בשלמותה למוריץ. ברם, מוריץ נותר ביחסים ידידותיים עם אחיו אוגוסט, ובשנת 1552 אף מינה אותו לעוצר של סקסוניה בימי העדרו.

על אף היותו פרוטסטנטי, לא הצטרף מוריץ לברית שמלקלדן, בין השאר משום שנאתו לדודו יוהאן פרידריך הראשון, הנסיך הבוחר מסקסוניה, ונשאר בברית עם קרל החמישי, קיסר האימפריה הרומית הקדושה. בשנת 1546 הכריז קרל החמישי חרם על ראשי הברית לאחר שלא הגיעו לאספת הממלכה ברגנסבורג, ובעקבות כך פרצה המלחמה השמלקלדית. בסוף שנת 1546, הצליחו החילות ההולנדיים לחבור אל צבא הקיסר, לאחר מסע ארוך דרך הריין ופרנקוניה, ואז פתח הקיסר במתקפה, ובמקביל החל מוריץ לתקוף את נסיכות הבוחר מסקסוניה, כך שהלה היה צריך להתמודד עם חזית חדשה. ב-24 באפריל 1547 ניצחו צבאות הקיסר את צבאו של יוהאן פרידריך הראשון בקרב מילברג, ומוריץ אף שכנע את חותנו פיליפ הראשון, רוזן הסן, להיכנע לקיסר, והבטיחו שלא ייפגע. בתמורה לסיועו לקיסר, מונה מוריץ לנסיך הבוחר של סקסוניה.

לאחר מכן, עקב אכזבתו מיחסו של הקיסר קרל החמישי, כרת מוריץ ברית עם הנסיכים הפרוטסטנטים, ולחם עימם נגד צבאותיו של קרל, עד לחתימה על שלום פזאו. לאחר מכן השתתף מוריץ במלחמת המרקיזים השנייה, ובמהלכה נהרג מפגיעת חץ ב-9 ביולי 1553, ואחיו אוגוסט הראשון, הנסיך הבוחר מסקסוניה עלה לשלטון במקומו.

==משפחתו==
בשנת 1539 התחתן מוריץ עם אגנס מהסן, בתם של פיליפ הראשון, רוזן הסן וכריסטינה מסקסוניה, ממנה היו לו 2 ילדים:
* אנה מסקסוניה (1544–1577), התחתנה עם וילם הראשון, נסיך אורנז'
* אלברכט (1545–1546)

==אילן יוחסין==

==קישורים חיצוניים==

* מוריץ, הנסיך הבוחר מסקסוניה באנציקלופדיה בריטניקה
* 
* 

{| class="wikitable" style="margin:auto;text-align:center;"
|-
| colspan="3" align="center"| מוריץ, הנסיך הבוחר מסקסוניה בית וטין נולד:21 במרץ 1521 מת:9 ביולי 1553
|-
| rowspan="1" align="center"| היינריך הרביעי, דוכס סקסוניה
| rowspan="1" align="center"| דוכסות סקסוניה 1541–1547
| rowspan="1" align="center"| יוהאן פרידריך הראשון, דוכס סקסוניה
|-
| rowspan="1" align="center"| יוהאן פרידריך הראשון, הנסיך הבוחר מסקסוניה
| rowspan="1" align="center"| נסיכות הבוחר מסקסוניה 1547–1553
| rowspan="1" align="center"| אוגוסט הראשון, הנסיך הבוחר מסקסוניה
|}

קטגוריה:האימפריה הרומית הקדושה
קטגוריה:בית וטין
קטגוריה:סקסוניה: היסטוריה
קטגוריה:ילידי 1521
קטגוריה:נפטרים ב-1553
אתלטיקה במשחקים הפאראלימפיים

זורק דיסקוס בעל רגל קטועה ב]]
אצן עיוור המסתייע במדריך המכוון אותו במסלול
תחרויות אתלטיקה מתקיימות במסגרת המשחקים הפאראלימפיים מאז ייסודם ב, כאחד משמונה ענפים שהתקיימו במשחקים. גברים ונשים, המסווגים על פי דרגת נכותם, מתחרים בקטגוריות האתלטיקה המקובלות בתחרויות לאתלטים שאינם בעלי מוגבלות, עם התאמה לסוג מוגבלותם.

==קטגוריות==
על מנת להבטיח כי התחרות הוגנת ושוויונית, לכל ענפי הספורט הפאראלימפיים קיימת שיטת סיווג של דרגת הנכות לקטגוריות שונות, כך שכל ספורטאי יתחרה מול מתמודדים בעלי מגבלות דומות לשלו.

בתחרויות האתלטיקה, בדומה לתחרויות השחיה, מחולקות הקטגוריות בעזרת אות ומספר.

* F - למקצועות השדה (Field)
* T - למקצועות המסלול (Track)

בשיטת המספור של הקטגוריות,
* 11-13 - קטגוריות המיועדות לספורטאים בעלי לקות ראייה, כאשר בקטגוריה 11 משובצים אתלטים עיוורים, או קרובים לעיוורון מלא ואילו בקטגוריה 13 מסווגים ספורטאים בעלי לקות ראייה מינימלית.
* 20 - קטגוריה המיועדת לאתלטים בעלי לקות אינטלקטואלית.
* 31-38 - קטגוריות המיועדות לספורטאים בעלי שיתוק מוחין. 
* 41–46 - קטגוריות המיועדות לספורטאים בעלי קטיעה ואחרים (לרבות גמדות) 
* 51–58 - קטגוריות המיועדות לספורטאים בכיסא גלגלים

==קישורים חיצוניים==

* [https://www.paralympic.org/athletics אתלטיקה] באתר הוועד הפאראלימפי הבינלאומי

קטגוריה:המשחקים הפאראלימפיים
קטגוריה:ספורט נכים
קטגוריה:תחרויות אתלטיקה
יוהאן, הנסיך הבוחר מסקסוניה

יוהאן, הנסיך הבוחר מסקסוניה (בגרמנית: Johann, Kurfürst von Sachsen; 30 ביוני 1468 - 16 באוגוסט 1532), היה הנסיך הבוחר מסקסוניה בין השנים 1525–1532.

==ביוגרפיה==
יוהאן נולד במייסן ב-30 ביוני 1468, לארנסט, הנסיך הבוחר מסקסוניה ואליזבת מבוואריה שהייתה בתו של אלברכט השלישי, דוכס בוואריה.

בשנת 1525 מת אחיו פרידריך השלישי, הנסיך הבוחר מסקסוניה, ויוהאן עלה לשלטון במקומו. יוהאן המשיך בדרכו של אחיו ותמך ברפורמציה הפרוטסטנטית, ובשנת 1527 קיבל את הדת הלותרנית כדת המדינה. בשנת 1531 היה יוהאן ממקימי ברית שמלקלדן, שהייתה ברית של הנסיכים הפרוטסטנטים, ונועדה להגן על הרפורמציה.

ב-16 באוגוסט 1532 מת יוהאן, ובנו יוהאן פרידריך הראשון, הנסיך הבוחר מסקסוניה עלה לשלטון במקומו.

==משפחתו==
בשנת 1500 התחתן יוהאן עם סופיה ממקלנבורג-שוורין, בתם של מגנוס השני, דוכס מקלנבורג-שוורין וגיסטרוב וסופיה מפומרניה-וולגשט, ממנה נולד לו בן אחד:
*יוהאן פרידריך הראשון, הנסיך הבוחר מסקסוניה (1503–1554)

בשנת 1513 התחתן יוהאן עם מרגרטה מאנהלט-קתן, בתם של ולדמאר השישי, נסיך אנהלט-קתן ומרגרטה משוורצבורג-בלאנקנבורג, ממנה נולדו 4 ילדים:
* מריה מסקסוניה, דוכסית פומרניה (1515–1583)
* מרגרטה (1518–1545)
* יוהאן (1519)
* יוהאן ארנסט, דוכס סקסוניה-קובורג (1521–1553)

== אילן יוחסין ==

==קישורים חיצוניים==

* 
* 

{| class="wikitable" style="margin:auto;text-align:center;"
|-
| colspan="3" align="center"| יוהאן, הנסיך הבוחר מסקסוניה בית וטין נולד:30 ביוני 1468 מת:16 באוגוסט 1532
|-
| rowspan="1" align="center"| פרידריך השלישי
| rowspan="1" align="center"| נסיכות הבוחר מסקסוניה 1525–1532
| rowspan="1" align="center"| יוהאן פרידריך
|}

קטגוריה:האימפריה הרומית הקדושה
קטגוריה:בית וטין
קטגוריה:ילידי 1468
קטגוריה:נפטרים ב-1532
ארנסט, הנסיך הבוחר מסקסוניה

ארנסט, הנסיך הבוחר מסקסוניה (בגרמנית: Ernst, Kurfürst von Sachsen; 24 במרץ 1441 - 26 באוגוסט 1486), היה הנסיך הבוחר מסקסוניה בין השנים 1464–1486.

==ביוגרפיה==
חלוקת נסיכות סקסוניה בשנת 1485
ארנסט נולד במייסן ב-24 במרץ 1441, לפרידריך השני, הנסיך הבוחר מסקסוניה ומרגרטה מאוסטריה אחותו של פרידריך השלישי, קיסר האימפריה הרומית הקדושה. בשנת 1451 מת אחיו פרידריך, וארנסט מונה ליורש העצר של סקסוניה. בשנת 1455 נחטפו ארנסט ואחיו אלברכט על ידי האביר קונץ פון קאופונגן, במה שנודע בהיסטוריה הגרמנית כPrinzenraub, כלומר גנבת הנסיכים.

בשנת 1464 מת אביו פרידריך השני, הנסיך הבוחר מסקסוניה, וארנסט עלה לשלטון במקומו. בשנת 1482 ירש ארנסט יחד עם אחיו את רוזנות תורינגיה, ובשנת 1485 פוצלה הנחלה בין האחים; ארנסט קיבל את החלק המערבי (תורינגיה), ואילו אלברכט השלישי, דוכס סקסוניה קיבל את החלק המזרחי (סקסוניה).

ב-26 באוגוסט 1486 מת ארנסט בתאונת רכיבה, ובנו פרידריך השלישי, הנסיך הבוחר מסקסוניה עלה לשלטון במקומו.

==משפחתו==
בשנת 1460 התחתן ארנסט עם אליזבת מבוואריה, בתם של אלברכט השלישי, דוכס בוואריה ואנה מבראונשווייג-גרובנהאגן-איינבק, ממנה נולדו לו 7 ילדים:
* כריסטינה מסקסוניה (1461–1521)
* פרידריך השלישי, הנסיך הבוחר מסקסוניה (1463–1525)
* ארנסט השני מסקסוניה (1464–1513)
* אדלברט השלישי מסקסוניה (1467–1484)
* יוהאן, הנסיך הבוחר מסקסוניה (1468–1532)
* מרגרטה מסקסוניה, דוכסית בראונשווייג-לינבורג (1469–1528)
* וולפגנג (1473–1578)

== אילן יוחסין ==

==קישורים חיצוניים==

* 

{| class="wikitable" style="margin:auto;text-align:center;"
|-
| colspan="3" align="center"| ארנסט, הנסיך הבוחר מסקסוניה בית וטין נולד:24 במרץ 1441 מת:26 באוגוסט 1486
|-
| rowspan="1" align="center"| פרידריך השני, הנסיך הבוחר מסקסוניה
| rowspan="1" align="center"| נסיכות הבוחר מסקסוניה 1464–1486
| rowspan="1" align="center"| פרידריך השלישי, הנסיך הבוחר מסקסוניה
|-
| rowspan="1" align="center"| וילהלם השני, רוזן תורינגיה
| rowspan="1" align="center"| רוזנות תורינגיה 1482–1486
| rowspan="1" align="center"| פרידריך השישי, רוזן תורינגיה
|}

קטגוריה:האימפריה הרומית הקדושה
קטגוריה:בית וטין
קטגוריה:ילידי 1441
קטגוריה:נפטרים ב-1486
מועדון הכדורגל אוניברסיטת קלוז'

מועדון הכדורגל אוניברסיטת קלוז (ברומנית: Fotbal Club Universitatea Cluj) הוא מועדון כדורגל רומני מהעיר קלוז'-נאפוקה המשחק בליגת העל הרומנית.

==היסטוריה==
המועדון הוקם בשנת 1919. בעונת 1932/33 הקבוצה לראשונה שיחקה בליגה עליונה וסיימה את העונה במקום השני. בשנת 1933/34 היא השתתפה בגביע הרומני בכדורגל והגיע למשחק הגמר בו הפסידה. בשנת 1940 העיר קלוז' עבר להונגריה וקבוצה עברה לסיביו. לאחר סיום מלחמת העולם השנייה הקבוצה חזרה לעיר בה הוקמה. בשנת 1949 היא הגיע לגמר תחרות גביע אך הפסידה בגמר. בשנת 1965 הקבוצה זכתה בגביע וקיבלה זכות להשתתף בגביע אירופה למחזיקות גביע. בסבב השני הם הפסידו לאתלטיקו מדריד וסיימו את השתתפותם בתחרות.

בעונת 1972/73 מועדון הגיע למקום השלישי בתחרות הליגה ובעקבות כך החל להשתתף בגביע אופ"א. הם הודחו בסיבוב הראשון על ידי "לבסקי_סופיה".

בשנת 1999 המועדון ירד לליגת משנה ובהמשך לליגה השלישית. לאחר עונת 2009/2010 הוא חזר לליגה העליונה. בשנת 2016 המועדון עבר הליך של פשיטת רגל. הוא הצליח להשתקם בהדרגה ונכון לעונת 2022/23 הוא משחק בליגה רומנית העליונה.

==תארים==
===ליגות===
*ליגה I:
** סגנות: 1932-1933
*ליגה II:
** זכייה: 1950, 1957-1958, 1978-1979, 1984-1985, 1991-1992, 2006-2007
** סגנות: 1939-1940, 1983-1984, 2009-2010
*ליגה III:
** זכייה: 2000-2001, 2017-2018

===גביעים===
*גביע הרומני:
** זכייה: 1964/1965
** סגנות: 1933/1934, 1941/1942, 1948/1949, 2014/2015, 2022/2023
* גביע הליגה:
** סגנות: 1998

==קישורים חיצוניים==

* 

קטגוריה:קבוצות כדורגל רומניות
קטגוריה:קלוז'-נאפוקה: ספורט
קטגוריה:קבוצות כדורגל שהוקמו ב-1919
כלבי ים לובודונים

כלבי ים לובודונים (שם מדעי: Lobodontini) הוא שבט של כלבי ים החיים בחופי אנטארקטיקה ובאוקיינוס הדרומי. בשבט זה כלולים 4 מיני כלבי ים: לובודון הסרטנים (Lobodon carcinophaga), כלב ים נמרי (Hydrurga leptonyx), כלב ים ודל (Leptonychotes weddelli) וכלב ים רוס (Ommatophoca rossii), כולם מינים יחידים בסוגם. בנוסף למינים אלה חיים באנטארקטיקה גם המין פיל ים דרומי ומינים ממשפחת האוטריים.

כלבי ים אלה חיים באזור הקר ביותר בעולם והם בעלי שכבת שומן עבה מסביב לגופם. כלב ים ודל אפילו נשאר בה כל החורף והוא היונק היחידי המסוגל לעשות זאת, על ידי שהייה בחורים בקרח. הוא מצוי דרומה יותר משאר המינים וחי בעיקר על קרח מוצק וקפוא, בעוד שאר המינים חיים על קרחונים צפים בלהקות משתנות המכילות את אוכלוסיית הטורפים הימיים הגדולה ביותר בעולם.

הם בעלי גוף שמן ומוארך, אף ולסתות גדולות ויש להם רווחים בין השיניים, אשר עוזרים לסנן אוכל פלנקטוני כמו הקריל האנטארקטי שהוא מזונם של רוב המינים, בתוספת של דגים ודיונונים, והמין כלב ים נמרי ניזון גם מחיות בעלות דם חם.

בניגוד ללווייתני המזיפות של אנטארקטיקה, ארבעת המינים הללו לא נפגעו מציידים ולא חלה ירידה באוכלוסייתם.

==מינים==
<gallery>
קובץ:Rossrobbe.jpg|כלב ים רוס
קובץ:Phoque de Weddell - Weddell Seal.jpg|כלב ים ודל
קובץ:Crabeater Seal in Pléneau Bay, Antarctica (6059162578).jpg|לובודון הסרטנים
קובץ:Antarctic Sound-2016-Brown Bluff–Leopard seal (Hydrurga leptonyx) 04.jpg|כלב ים נמרי
קובץ:Antarctica 2013 Journey to the Crystal Desert (8369556197).jpg|לובודני סרטנים עם כלב ים נמרי על הקרח
</gallery>

==קישורים חיצוניים==

קטגוריה:כלבי ים
קטגוריה:שבטי בעלי חיים
מסריים

אוכמים גדולי-קוצים]]
מַסָּרִיִּים (שם מדעי: Sciaenidae) היא משפחה של דגים מסדרת הדקראים החיים בחופי הימים הטרופיים וחלק במים מתוקים. זוהי משפחה גדולה ובה 275 מינים ו-70 סוגים. רבים מהם הם דגי מאכל וחלקם גם חיים בחופי ישראל.

דגים אלה הם בעלי סנפיר גב גדול וקוצני מעט, המגיע כמעט עד לזנב. חלקם בעלי קשקשים צבע כסופים כשאחרים בעלי צבעים שחורים-לבנים. הזנב שלהם מעוגל, הסנפירים קטנים והם לא מהירי תנועה. הלסת נוטה כלפי מטה. רובם הגדול הם דגים טורפים.

הם חיים רק באזורים חמימים וטרופיים כמו באזור הנהרות של דרום-מזרח אסיה, צפון-מזרח אמריקה הדרומית, מפרץ מקסיקו ומפרץ קליפורניה.

==סוגים==

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1829
*
קטגוריה:טקסונים שתוארו בידי ז'ורז' קיווייה
ירי תלול מסלול

מסלול תלול ומסלול ישיר
ירי תלול מסלול של [[פצצת מרגמה]]
ירי תלול מסלול (נקרא גם ירי בכינון עקיף) הוא ירי שאינו נעשה בכינון ישיר (שבו היורה רואה את המטרה דרך כוונת כלי הירייה) אלא בזווית גבוהה (מעל 20 מעלות ועד 70 מעלות ויותר), המצריכה חישוב של המסלול הבליסטי כדי לדעת היכן יפגע הקליע. כלי ירייה מובהקים לירי תלול מסלול הם מרגמה ותותח הוביצר, היורים פגזים, ומשגרי רקטות, היורים רקטות וטילי קרקע-קרקע. רוב הירי הארטילרי כיום הוא ירי תלול מסלול.

יתרונותיו של הירי תלול המסלול הוא טווח ירי גדול מאשר כינון ישיר ויכולתו לעקוף חומה או מכשול אחר המסתירים את המטרה מעין היורה. חסרונו העיקרי הוא מגבלה על דיוק הירי, שכן פרמטרים רבים משפיעים על מעוף הקליע, ויכולים לגרום לסטיות קטנות או גדולות מהמקום שבו היה אמור לפגוע. על כן מקובל להגדיר את הדיוק של ירי כזה כ"סטטיסטי" על בסיס מדד CEP.

בשלהי המאה ה-20 ותחילת המאה ה-21 פותחו אמצעים ליירוט ירי תלול מסלול, ובהם מערכת פלנקס ומערכת כיפת ברזל. 

קטגוריה:כלי ירייה
אצטגנוניים

אצטגנוניים (שם מדעי: Uranoscopidae) היא משפחת דגים טורפים מסדרת הדקראים.

== מאפיינים ==
האצטגנוניים הם טורפים החיים בקרקעית הים ומסתווים מטרף קטן כמו דגים אחרים וסרטנים, אותם הם בולעים בפיותיהם הגדולות. הם חיים בכמעט כל הימים ובכל עומק.

לאצטגנוניים פה גדול ומתרחב, גב מגושם עם עוקץ גדול, סנפירים שטוחים המותאמים לחפירה וגוף משוטח עם עיניים הפונות מעלה. אורכם נע בין 18 ל-90 ס"מ.

חלק מדגים אלה היגרו מים סוף לים התיכון, עקב מיעוט המינים המתחרים שבים התיכון, למשל אצטגנון ים תיכוני.

==מיון==
*משפחה אצטגנוניים (Uranoscopidae)
**סוג Astroscopus
**סוג ומין יחיד Genyagnus monopterygius
**סוג Ichthyscopus
**סוג Kathetostoma
**סוג ומין יחיד Pleuroscopus pseudodorsalis
**סוג ומין יחיד Selenoscopus turbisquamatus
**סוג אצטגנון (Uranoscopus)
**סוג Xenocephalus

==קישורים חיצוניים==

*
קטגוריה:בעלי חיים שתוארו ב-1832
קטגוריה:טקסונים שתוארו בידי שארל לוסיאן בונפרטה
ישראל במשחקים הפאראלימפיים סידני (2000)

משלחת ישראל למשחקים הפאראלימפיים סידני כללה 33 ספורטאים שהתחרו ב-10 ענפים.

==חברי המשלחת==
=== 30x30 פיקסלים אתלטיקה ===
* נחמן וולף
* יוגב קנזי
=== 30px הרמת משקולות ===
* חגית בריל
=== 30x30 פיקסלים טניס בכיסאות גלגלים ===
* גיל נאור
* אייל שרטוב
=== 30px טניס שולחן ===
* זאב גליקמן
=== 30px כדורעף ===
* יאיר בן-דור
* אבי בן-שמחון
* דניאל גלעדי
* גיל גרוס
* עדי דויטש
* חגי זמיר
* גיל חבה
* נסים פרנקו
* חן צור
* אליעזר קלינה
* צבי קרש (קפטן)
=== 30px סיף ===
* אלישע עזרא
=== 30px קליעה ===
* אברהם הדסי
* דורון שזירי
* אליהו חברה
=== רכיבה===
* איתי צוק
=== 30px שחייה ===
* חנוך בודין
* רון בולוטין
* יזהר כהן
* קרן ליבוביץ'
* אוריאל מוזס
* יצחק ממיסטבלוב
* ערן שמש
=== 30px שיט ===
* ארנון אפרתי
* דרור כהן
* גדי ספקטור

==מדליות==
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width="100%"
|- bgcolor="#efefef"
! ענף
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
| שחייה
| קרן ליבוביץ' (שלוש מדליות זהב)
| -
| -
| 3
|-
| קליעה
| -
| דורון שזירי
| -
| 1
|-
| טניס שולחן
| -
| זאב גליקמן
| -
| 1
|-
| אתלטיקה
| -
| -
| קפיצה לרוחק: <br> יוגב קנזי
| 1
|-bgcolor=#BFD7FF
| סה"כ
| 3
| 2
| 1
| 6
|}
==קישורים חיצוניים==
*
*

2000
קטגוריה:2000 בישראל: ספורט
קטגוריה:המשחקים הפאראלימפיים סידני (2000)
ישראל במשחקים הפאראלימפיים אתונה (2004)

משלחת ישראל למשחקים הפאראלימפיים אתונה כללה 24 ספורטאים שהתחרו ב-9 ענפים.

==חברי המשלחת==
=== 30px אופני יד ===
* זיו בר-שירה
=== 30x30 פיקסלים אתלטיקה ===
* יוגב קנזי
=== 30px חץ וקשת ===
* עמית דרור
=== 30x30 פיקסלים טניס בכיסאות גלגלים ===
* שרגא ויינברג
=== 30px טניס שולחן ===
* דוד אלטרץ
* זאב גליקמן
=== 30px קליעה ===
* אברהם הדסי
* אילן זלצמן
* אליהו חברה
* דורון שזירי
=== רכיבה===
* עומר בן דור
* איתי צוק
* אייל שחר

=== 30px שחייה ===
* חנוך בודין
* זיו בטר
* יזהר כהן
* קרן ליבוביץ'
* יצחק ממיסטבאלוב
* ענבל פיזרו
* נמרוד צבירן
* ענבל שוורץ
=== 30px שיט ===
* ארנון אפרתי
* בני וקסלר
* דרור כהן
==מדליות==
{| bgcolor="#f7f8ff" cellpadding="3" cellspacing="0" border="1" style="font-size:100 %; border: gray solid 1px; border-collapse: collapse;" width="100%"
|- bgcolor="#efefef"
! ענף
! bgcolor=gold | זהב
! bgcolor=silver | כסף
! bgcolor=#CC9966 | ארד
! סה"כ
|-
| שחייה
| קרן ליבוביץ' <br> יצחק ממיסטבאלוב (שתי מדליות זהב)
| קרן ליבוביץ' (שתי מדליות כסף) <br> יצחק ממיסטבאלוב <br> ענבל פיזרו
| קרן ליבוביץ' <br> ענבל פיזרו <br> נמרוד צבירן
| 10
|-
| קליעה
| -
| -
| דורון שזירי (שתי מדליות ארד)
| 2
|-
| שייט מפרשיות
| נבחרת סירת סונאר: 

* ארנון אפרתי
* בני וקסלר 
* דרור כהן
| -
| -
| 1
|-bgcolor=#BFD7FF
| סה"כ
| 4
| 4
| 5
| 13
|}
==קישורים חיצוניים==
*

2004
קטגוריה:2004 בישראל: ספורט
קטגוריה:אולימפיאדת אתונה (2004)